Tok Awang Ngah

## Pengenalan
**Tok Awang Ngah** adalah nama pena bagi penulis buku genre seram yang terkenal di Malaysia sekitar tahun 1980-an dan 1990-an. Beliau ialah **Dharmala N.S.** atau nama sebenarnya Abdul Muluk Daud, seorang tokoh sasterawan dan budayawan terkenal. Bersama Tamar Jalis, yang juga penulis genre seram terkenal, mereka berdua adalah pelopor kepada karya bergenre ini. Tok Awang Ngah berdarah Minangkabau, di mana asal datuk beliau (sebelah ayah) adalah dari daerah Ngarai Sihanuk, Bukittinggi, Sumatera. Berdasarkan penceritaan dalam buku-buku, Tok Awang Ngah adalah anak kedua dari 9 orang adik beradik.

## Karya Tok Awang Ngah
Beliau telah menghasilkan karya bermula dari tahun 1984 hingga tahun 2007, yang diterbitkan oleh beberapa syarikat penerbitan antaranya Mulya Utama Enterprise, Penerbitan Ibunda, Penerbitan Fajar Bakti, Zebra Editions dan Tastax Raya Sdn Bhd. 

Karya beliau juga diterbitkan dalam majalah **Intisari** terbitan Mulya Utama, dan juga di dalam akhbar tabloid **Pentas Dunia** yang diterbitkan oleh Allahyarham Sdr. Omar Manan dan akhbar tabloid **Buletin Rakyat**.

Dilahirkan di dalam keluarga yang pentingkan ilmu agama, tidak mustahil ilmu dan pengalaman yang beliau ada adalah berpandukan dari perubatan yang dilakukan oleh datuk dan ayah beliau, seperti pengubatan secara dalam tidur. Ada di kalangan peminat Tok Awang Ngah menggelarkan cara pengubatannya "Meraga Sukma". Ada juga yang mengaitkan cara pengubatan Tok Awang Ngah ini seperti **Nasrul Haq**, yang diasaskan oleh Prof. Dr. Muchtar Lintang.

Setiap hasil penulisan di dalam buku beliau berdasarkan kisah benar yang dirakamkan daripada pengalaman beliau sendiri. Penggunaan ayat-ayat suci Al-Quran dan zikir sering kali dipaparkan dalam karya Tok Awang Ngah. Buku-buku penulisan Tok Awang Ngah menceritakan bagaimana beliau menggunakan kalimat doa, zikir dan ayat-ayat suci Allah S.W.T dalam menghadapi penentangan dan gangguan dari jin dan syaitan. Menariknya, kisah-kisah yang diceritakan amat berbeza dengan buku-buku seram dan mistik yang biasa kita lihat. 

Di awal penerbitan buku Tok Awang Ngah, ayat-ayat Al-Quran dan rujukan surah ditulis dalam ejaan rumi bagi memudahkan pembaca. Ia seperti satu *trademark* dalam karya Tok Awang Ngah. Tetapi, pada pertengahan tahun 1990-an, Kementerian Dalam Negeri telah melarang penggunaan ejaan rumi dalam ayat-ayat Al-Quran bagi mengelak kekeliruan dalam sebutan atau ejaan.

## Info lain
Buku Tok Awang Ngah bertajuk **Berkelahi Dengan Syaitan 2** pernah terjual sebanyak lebih kurang 350 ribu unit dan merupakan jualan tertinggi di dalam karya Tok Awang Ngah.  

## Anak Murid/Legasi
Seperti yang diketahui oleh peminat karya Tok Awang Ngah, murid terkanan Tok Awang Ngah adalah Alang Bumin yang juga ada menghasilkan beberapa karya berdasarkan pengalamannya. Difahamkan, Tok Awang Ngah juga ada beberapa anak murid lain dan ilmu beliau telah diturunkan/diajar kepada mereka beberapa tahun sebelum Tok Awang Ngah meninggal dunia.

## Meninggal dunia
**Tok Awang Ngah telah meninggal dunia pada 12 Ogos 2009** dan dikebumikan di kampung halaman beliau. 

## Senarai karya Tok Awang Ngah
**Senarai buku-buku karya Tok Awang Ngah** mengikut abjad. Ada juga yang diterbitkan semula (reprint) dan diberi tajuk lain oleh Penerbitan Mulya Utama

# Amukan Syaitan (1995)
# Bahana Ilmu Syaitan (1993)
# Bajang Peliharaan (1986) 
# Balasan Ilmu Syaitan (1996) 
# Berkelahi Dengan Syaitan 1 (1985)
# Berkelahi Dengan Syaitan 2 (1986)
# Berkelahi Dengan Syaitan 3
# Berkelahi Dengan Syaitan 4
# Berkelahi Dengan Syaitan 5
# Berkelahi Dengan Syaitan 6
# Berkelahi Dengan Syaitan 7
# Berkelahi Lawan Syaitan (1991)
# Berlawan Dengan Syaitan (1989)
# Bersumpah Dengan Syaitan (1994)
# Bercakap Dengan Syaitan (1986)
# Bencana Lawan Syaitan (1994)
# Bercinta Dengan Puteri Bunian (1998)
# Dendam (2003)
# Dendam Jelmaan Syaitan (1994)
# Dendam Syaitan (1992)
# Dendam Lawan Syaitan (1993)
# Dendam Wanita Berlaki Sembilan (1998)
# Dijebak Puaka Syaitan (1996)
# Disembelih Puaka (2003)
# Godaan Syaitan (1992)
# Gadis Disalai Atas Bara (1998)
# Gadis Dilamar Jelmaan Haruan (1998)
# Gadis Dinodai Jin (1986)
# Harimau Akuan (1986)
# Ilmu Pengasih Syaitan (1994)
# Jubah Putih Di Hutan Bakau (1992)
# Katak Keluar Dari Mulut (1997)
# Kepala Perempuan Tiba-Tiba Hilang (1986)
# Kepala Mayat Memercik Darah (2000)
# Lelaki 44 Isteri (1998)
# Lipan Bara (1992)
# Mainan Syaitan (1993) 
# Manusia Jelmaan Jadi Keluang (1988)
# Mayat Bertukar Jadi... (2003)
# Mayat Jadi Puntung Kayu
# Melawan Bencana Syaitan (1994)
# Melawan Saka Syaitan (1997)
# Menentang Syaitan Jilid 1
# Menentang Syaitan Jilid 2
# Menentang Syaitan Jilid 3
# Menentang Syaitan Jilid 4
# Menentang Syaitan Jilid 5
# Minyak Dagu Mayat Anak Dara (1997)
# Padah Ilmu Syaitan (1996)
# Pemikat Minyak Senyonyong (1998)
# Pemuja Ilmu Syaitan (1996)
# Penunggu Rumah Syaitan (1995)
# Penangkal Syaitan (1995)
# Pengasih Minyak Cenuai (1997) 
# Perangkap Syaitan (1995)
# Rasukan Syaitan (1993) 
# Rasukan Ilmu Syaitan
# Rintihan Dari Kubur (1986)
# Santau Syaitan
# Sumpah Perempuan Bersuami Tujuh (1997)
# Sumpahan Ilmu Syaitan (1995)
# Susuk Berlian Syaitan (1997) 
# Susuk Emas Syaitan (1997)
# Susuk Emas Andam Pengantin (1997)
# Susuk Perempuan Mandul (1998)
# Syaitan Jelmaan (1994)
# Tangkal Ilmu Syaitan (1995) 
# Ular Putih Melingkari Rumah (1998)
# Ular Dalam Kubur Wanita (1985)

## Watak dalam siri Tok Awang Ngah

**Antara watak-watak** dalam buku Tok Awang Ngah
#**Tok Awang Ngah** - Ustaz / Angah
#**Mayah** - isteri Tok Awang Ngah
#**Tok Aji** - datuk Tok Awang Ngah
#**Nenek Aji** - nenek Tok Awang Ngah
#**Bidan Ibah** - nenek Tok Awang Ngah, ibu Pak Tua Mahat
#**Bilal Hud** - ayah Tok Awang Ngah
#**Hajah Seriyah** - kakak Tok Awang Ngah (anak sulung)
#**Haji Mosli** - suami Hajah Seriyah, abang ipar Tok Awang Ngah
#**Cikgu Alif** - adik Tok Awang Ngah (anak ke 3)
#**Lebai Maarih** - adik Tok Awang Ngah (anak ke 4)
#**Sumin** - adik bongsu Tok Awang Ngah
#**Ustaz Mat Deh** - sepupu Tok Awang Ngah
#**Haji Mat Deman** - Ayah Ustaz Mat Deh & bapa saudara Tok Awang Ngah
#**Ngah Jiyah** - emak ustaz Mat Deh, & kakak kepada emak Tok Awang Ngah
#**Pak Tua Mahat** - bapa saudara Tok Awang Ngah
#**Aki Jaaman** - adik nenek Tok Awang Ngah (datuk saudara)
#**Aki Sigat** - adik nenek Tok Awang Ngah (datuk saudara)
#**Sumaleh (Pak Suma)** - kawan & adik angkat Tok Aji
#**Mak Ibah** - isteri Pak Suma
#**Wak Samin** - kawan Tok Aji
#**Alang Jaman** - menantu Wak Samin
#**Haji Manan** - kawan Tok Aji
#**Dukun Lawi** - anak angkat Tok Aji
#**Kadir Misai** - rakan karib Tok Awang Ngah
#**Alang Bumin/Habib** - anak murid Tok Awang Ngah
#**Mamak Bandaro** - anak saudara Tok Aji (sepupu kepada ayah Tok Awang Ngah)
#**Ulung Bahar** - rakan kenalan Tok Awang Ngah dari Lanchang yang juga seorang perawat/pengamal perubatan tradisional 
#**Pak Andak Deraoh** - sepupu kepada emak Tok Awang Ngah di Bukit Merah, Pahang.

## Petikan terpilih dalam novel Tok Awang Ngah

Tok Awang Ngah berkata:

## Rujukan